Twee dood ná skietgeveg in Pretoriase Moot | Maroela Media
Twee gewapende rowers is doodgeskiet en 'n derde gewond tydens 'n skietgeveg met die polisie in die Pretoriase Moot.
Brig. Vishnu Naidoo, woordvoerder van die polisie, het gesê die voorval het Sondag omstreeks 17:15 in Haarhoffstraat plaasgevind. Volgens Naidoo het die polisie inligting ontvang oor 'n beplande gewapende roof waarna lede van die nasionale intelligensie-en-ondersoekeenheid, die Valke, en die honde-eenheid daarop gereageer het.
Naidoo het gesê die span het in twee groepe verdeel en die gebied verken. Volgens Naidoo het een van die spanne 'n verdagte BMW buite 'n huis opgemerk en besef die rooftog is reeds aan die gang. Die span het gereageer en 'n skietgeveg het tussen hulle en die verdagtes uitgebreek. Twee verdagtes is doodgeskiet en 'n derde is gewond. Die polisie het op 'n .38 Special-rewolwer en 'n pistool beslag gelê.
Naidoo het gesê geen polisiebeamptes is tydens die skietgeveg beseer nie. Hy het gesê die vuurwapens sal vir ballistiese toetse gestuur word om te bepaal of dit in die uitvoer van enige ander misdade gebruik is. Die BMW wat tydens die rooftog gebruik is, is vroeër vandeesmaand tydens 'n gewapende rooftog in Boschkop gesteel.
Volgens Naidoo behoort die huis wat beroof is aan 'n 43-jarige vrou. Sy het twee besoekers by die OR Tambo Lughawe opgelaai. Die verdagtes het hulle in die huis se oprit gekonfronteer en juweliersware en hul bagasie geëis. Die besoekers is van Angola.
Naidoo het gesê dié soort voorvalle waarin mense van die lughawe af gevolg word en by hul huise beroof word, is 'n groot kopseer vir die polisie.
DA vra ondersoek na Basjir-sage
Skaap · 5 jare gelede
Ek dink ons moet ook dankie se vir die persoon wat die tip-off gegee het aan die polisie.
Dit laat ons veiliger slaap.
CF · 5 jare gelede
Wel gedaan vir die polisie span. As hulle af van diens af is. Gee hulle n BELLS
tom eksdom · 5 jare gelede
Beter slaap???? Regtig???
Dit is 'n baie goeie groepering wat daardie polisieskut geskiet het. Om uit 'n bewegende voertuig na 'n ander bewegende voertuig te skiet is nie maklik nie.